b'\n_START_ARTICLE_\nCriptohalita\n_START_SECTION_\nCaracter\xc3\xadstiques\n_START_PARAGRAPH_\nLa criptohalita \xc3\xa9s qu\xc3\xadmicament hexafluorosilicat d\'amoni de f\xc3\xb3rmula qu\xc3\xadmica (NH\xe2\x82\x84)\xe2\x82\x82SiF\xe2\x82\x86. \xc3\x89s el dimorf de la bararita. Cristal\xc2\xb7litza en el sistema isom\xc3\xa8tric. Forma crostes de cristalls tabulars de fins a 1 mm que s\'interpenetren; tamb\xc3\xa9 forma agregats, que poden ser mamil\xc2\xb7lars, columnars, globulars o arborescents. La seva duresa a l\'escala de Mohs \xc3\xa9s 2,5._NEWLINE_Segons la classificaci\xc3\xb3 de Nickel-Strunz, la criptohalita pertany a "03.CH - Halurs complexos, silicofluorurs" juntament amb els seg\xc3\xbcents minerals: malladrita, bararita, hieratita, demartinita i knasibfita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa criptohalita es forma per sublimaci\xc3\xb3 volc\xc3\xa0nica, o a partir del foc en la crema de filons de carb\xc3\xb3. Ha estat trobada a Alemanya, els Estats Units, l\'\xc3\x8dndia, It\xc3\xa0lia, Pol\xc3\xb2nia, la Rep\xc3\xbablica Txeca, Santa Helena i el Tajikistan._NEWLINE_Sol trobar-se associada amb altres minerals com: salmiac, bararita, sofre i seleni.'